จัดกลยุทธ์การลงทุนวันนี้! โบรกฯ คัด 12 หุ้นน่าลงทุนมีปัจจัยหนุน
จัดกลยุทธ์การลงทุนวันนี้! โบรกฯ คัด 12 หุ้นน่าลงทุนมีปัจจัยหนุน นำโดย BCH VIBHA IHL TPCH UTP SGP AMATA WHA PSL TTA RCL ASIMAR
25 ก.ย. 2560

บล.กรุงศรี ระบุว่า คาด SET Index จะเคลื่อนไหวผันผวนในกรอบจำกัด เพื่อเป็นการพักฐาน เนื่องจากตลาดยังไม่มีปัจจัยบวก/ลบ ใหม่หนุนนำ ทิศทาง Fund Flow ยังไม่ชัดเจน กองทริกเกอร์ฟันด์หลายกองทยอยปิดหลังได้ผลตอบแทนตามเป้า ทำให้หุ้นในกลุ่ม Big Cap ยังมีโอกาสพักตัวต่อ โมเมนตัมการลงทุนคาดว่าจะยังหมุนกลุ่มเก็งกำไรในหุ้นขนาดกลางและเล็กเหมือนกับช่วงปลายสัปดาห์ที่ผ่านมาโดยเน้นกลุ่มที่มีปัจจัยบวกเฉพาะตัวและแนวโน้มผลประกอบการ 3Q17 จะออกมาดี
กลยุทธ์การลงทุนวันนี้ แนะนำ Selective Buy หุ้นที่ผลประกอบการไตรมาส 3/60 จะออกมาดี อาทิ กลุ่มโรงพยาบาล (BCH VIBHA) รวมถึงหุ้นรายตัว อาทิ IHL, TPCH, UTP, SGP ส่วนกลุ่มที่มีปัจจัยบวกเฉพาะตัว อาทิ กลุ่มนิคมฯ (AMATA WHA) รับผลบวก ครม.ผ่านร่าง พรบ.EEC, กลุ่มเดินเรือ (PSL TTA RCL ASIMAR) ดัชนีค่าระวางเรือทำ Newhigh ต่อเนื่องและเข้าสู่ช่วง High season ของธุรกิจ